
РЕПУБЛИКА БЪЛГАРИЯ

МИНИСТЕРСТВО НА ОКОЛНАТА СРЕДА И ВОДИТЕ

БАСЕЙНОВА ДИРЕКЦИЯ „ИЗТОЧНОБЕЛОМОРСКИ РАЙОН”

СЪОБЩЕНИЕ ЗА ПУБЛИЧНО ОБЯВЯВАНЕ

За издаване на Разрешително за водовземане и ползване

	Проектни параметри на използването
	Предвижда се водовземане от река Тополница с цел хидравлични изпитания на участък от  газопровод с дължина 16,20км. Хидравличните изпитания на газопровода включват изпитания за якост на тръбите и изпитания за херметичност. Изпитанията се извършват в охранна зона с нормативно определени размери. 

Подготвителните работи преди започване на изпитанията са:

· Завършване на строително-монтажните работи за участъка с монтиране на кранови възли, сглобяеми елементи и цялостно полагане на газопровода

· Подготовка на подходите и площадките за  монтиране на оборудването за очистване на изпитвания газопровод

· Монтиране на заглушки на отклоненията 

· подготовка на площадката за водовземане, което включва: водовземно съоръжение в реката с помпа ниско налягане, резервоар за вода, хидравличен агрегат (помпа средно налягане) и запълващ водопровод.

· Анализи на водата за изпитване

Водовземното съоръжение, което се предвижда за изграждане в реката, представлява отрязък от перфорирана  тръба с диаметър 1020 – 1420мм, вертикално поставена с помощта на автокран на дъното на реката  на дълбочина 1,5 – 2м и височина над нивото на реката не по-малко от 0,5м. Водовземното съоръжение е оборудвано с рибозащитно устройство и филтър против механични примеси.

Водочерпенето се извършва с помпата с ниско налягане, която изпомпва водата до хидравличния агрегат, откъдето се извършва запълване на участъците от газопровода. Следва стабилизация на температурата не по-малко от 24 часа и изпитване на тръбопровода чрез увеличаване на налягането, след което налягането се понижава до работното и се извършват изпитанията за херметичност с продължителност min 12часа. 

След изпитванията водата се извежда от газопровода под налягане с въздух от компресор в ями, където същата се успокоява чрез водобойни стени от бетонови плочи. При хидравличните изпитания към водата не се добавят други вещества, в резултат на което евентуалните замърсявания са само механични и се отстраняват чрез утаяване и частично филтриране при престоя в ямите, след което се отвеждат в реката в близост до точката на водовземане.

Отстранената след провеждането на хидротеста вода не се очаква да бъде с променен състав и свойства спрямо водите на водното тяло, от което са отнети.

Отвеждането (заустването) на водите от хидротеста в повърхностния воден обект – река Тополница попада в хипотезата на чл.3, т.1 от Наредбата №2/08.06.2011г. за издаване на разрешителни за заустване на отпадъчни води във водни обекти и определяне на индивидуалните емисионни ограничения на точкови източници на замърсяване и същите не се счита за заустване на отпадъчни води.

След завършване на изпитанията всички използвани терени ще бъдат рекултивирани.

Географски координати на водовземане и заустване на отработени води 

· Точка на водовземане 
42°21'34,02" N     24°05'44,05" E        

· Точка на заустване на възвратимите води 
42°21'33,99" N     24°05'43,81" E 

Административния акт ще бъде издаден при спазване на условията в Решение по ОВОС, както следва: 

· Всички изкопни дейности в речното корито да бъдат провеждани в период на маловодие.

· При изкопни работи в речното корито и в близост до брега да се използват т.н. екрани за тиня, с оглед намаляване на мътността.

· Да не се засяга водното течение в периода на размножаване на рибната фауна, определен с ежегодно издаваната заповед на МЗХ.

· Да не се допуска замърсяване на околната среда и водите с петролни продукти. Зареждането с горива, подмяната на смазочни материали и миенето на транспортна и строителна техника да става на специална площадка извън границите на реката.

· Да не се извършва нарушаване на естественото състояние на речното легло, брега на реката и крайбрежната заливаема ивица извън участъка, разрешен за ползване.

· Да не се извършва депониране на строителни отпадъци и инертни материали във водния обект.

· Да се опази съществуващата по бреговата ивица дървесна растителност и насаждения извън участъка, разрешен за ползване. 

· След демонтаж на водовземното съоръжение да се възстанови първоначалното състояние на речното легло

· Да се извърши пълна рекултивация на засегнатите терени в срока определен за приемане на обекта.

	Цел на заявеното 

водовземане и ползване 


	· Цел на  водовземането – водоснабдяване за други цели – хидравличен тест на участък от  преносен газопровод до Панагюрище и Пирдоп от км.0+000 до км.16+200.

· Цел на ползването - изграждане на нови системи и съоръжения за водовземане от повърхностни води.

	Водно тяло/воден обект
	Водно тяло с код BG3МА800R225 – „Река Тополница от язовир Тополница до устие”
Воден обект – река Тополница

	Местност, административно – териториална и териториална единица ЕКАТТЕ
	Землище село Лесичово, Община Лесичово, Област Пазарджик  
ЕКАТТЕ 43369

	Място за представяне на 
писмени възражения и 
предложения от 
заинтересованите лица
	БД ИБР

